Exqrch/javanese-Komodo-pixelgpt huggingface dataset:
Tradisi dhahar daging lan ulam mentah ing Ujung Koréa dipunprakirakaken dipuntepangaken déning tiyang Cina nalika wiwitan periode Tiga Karajan Koréa (57 SM—668 AD)
Saking kitab Analek karyanipun Kong Hu Cu asal abad kaping 1 SM dipunserat , "Ampun dhahar dumugi nelasaken ingkang alus
Ampun dhahar dumugi nelasaken tugelan ingkang saé piyambak (食不厭精，膾不厭細)
Istilah "kuai" (膾) wiwitanipun ateges irisan ulam mentah utawi irisan daging kados daging sapi lan daging wedhus
Nanging saking jaman Dinasti Qin lan Dinasti Han, istilah punika namung ateges ulam mentah
Bibar Buddhisme mekar wonten ing Koréa wiwit saking periode tengahan Tiga Karajan Koréa dumugi pungkasan Dinasti Goryeo (918–1392), matèni kéwan kanggé dipundamel dhaharan punika kalebet pérangan ingkang kedah dipunsingkiri Awit saking punika, rakyar nilaraken kabiasaan dhahar "hoe" sesarengan lan boten malih konsumsi daging
Dhaharan punika dipunsajèkaken malih bibar lunturipun prabawa Buddhisme ing pungkasan periode Goryeo
Nalika ing masa Dinasti Joseon, kraton njunjung kanthi inggil piwulang Konfusianisme, saéngga "hoe" kondhang malih minangka dhaharan tiyang Koréa.
Bootes Boötes () inggih punika salah satunggaling rasi lintang ingkan wonten ing belahan langit sisih lor, ingkang mapan ing deklinasi 0° lan +60°, lan kanthi "right ascension"ipun wonten ing ing 13 lan 16 jam wonten ing kutub langit
Nama Bootes punika asalipun saking basa Yunani kuna, Βοώτης, "Boōtēs", ingkang tegesipun tiyang jaler ingkang galak
Boötes inggih kalebet salah satunggal saking 48 rasi lintang ingkang dipunandharaken ing abad kaping kalih déning astronom saking Walanda, Ptolemy lan sapunika sampun kalebet ugi wonten ing 88 rasi lintang modhèren
Rasi lintang punika ngewrat dhpatar sekawan lintang ingkang padhang piyambak ing langit ing wekdal dalu, Arcturus
Boötes inggih punika minangka dalemipun kathah lintang ingkang padhang ingggih punika wonten wolung lintang ingkang gadhah magnitudo ing sak nginggiling sekawan magnitudi lan wonten 21 lintang ingkang gadhah magnitudo ing sak nginggiling gangsal, saéngga cacahipun sadaya lintang ingkang saged dipuntingali kanthi mripat langsung wonten 29 lintang
Boötes inggih punika rasi lintang ingkang dipunkiteri déning rasi lintang Virgo ing sisih kidul, Coma Berenices lan Canes Venatici wonten ing sisih kulon, Ursa Major wonten ing sisih lor radi kulon, Draco wonten ing sisih lor radi wétan, lan Hercules, Corona Borealis saha Serpens Caput wonten ing sisih wétan
Tigang aksara kanggé nyekak nama rasi lintang Boötes ingkang dipunpendhet adhedahsar "International Astronomical Union" ing taun 1922 inggih punika 'Boo'
Déné wates -watesaning rasi lintang punika ingkang resmi dipunandharaken déning Eugène Delporte ing taun 1930, ingkang dipungambaraken déning satuggaling wujud polygon ingkang gadhah 16 pérangan
Wonten ing sistem koordinat khatulistiwa, titik minggahipun ingkang leres ingkang ngiteri rasi lintang punika wonten ing koordinat antawisipun 13j 36.1m lan 15j 49.3m, kanthi koordinat deklinasi ingkang jejeg saking +7.36° ngantos +55.1°
Rasi lintang Bootes punika gadhah laladan ingkang ambanipun kirang langkung 907 drajat persegi lan ngewrat sekawn lintang ingkang dipunmangertosi minangka planit - planit
Rasi lintang punika saged dipuntingali ing garis lintang antawisipun +90° lan -50° lan badhé katingal ingkang saé piyambak manawi dipuntingali ing jam 9 dalu ing salebeting peken kaping kalih sasi Mèi ngantos salebeting sasi Juni
Rasi lintang Bootes punika inggih kalebet rasi lintang kanthi laladan ingkang paling amba nomer tiga welas ing langit
Wonten ing "Uranometria" kagunganipun Johann Bayer, dipun-ginakaken aksara Yunani saking "alpha" ngantos "omega]] lajeng aksara A ngantos K kanggé paring tandha punapa ingkang dipuntingali ing langit ing sak kitering rasi lintang punika ingkang ngewrat 35 lintang, kanthi sub pérangan astronomer ngeja kanthi nama "Kappa, Mu, Nu lan Pi" kanggé saben kalih lintang
Nu inggih ugi lintang ingkang sami kaliyan "Psi Herculis"
Déné lintang -lintang ingkang wonten ing rasi lintang punika inggih kados makaten:
Auriga Auriga inggih punika salah satunggaling rasi lintang saking 48 rasi lintang ingkang dipundhaptar wonten ing abad kaping kalih déning astronom Walanda, Ptolemy lan sampun mlebet 88 rasi lintan modhèren
Rasi lintang Auriga inggih mapan wonten ing belahan langit sisih lor, ing sak loripun garis khatulistiwa
Auriga inggih paling katingal ing salebeting wekdal dalu ing sasi "winter" wonten ing langit lor, sesarengan kaliyan gangsal rasi lintang sanèsipun ingkang kalebet lintang ing asterisme winter hexagon
Amargi deklinasi auriga ingkang radi mangalor, mila Auriga namung saged dpuntingali paling tebih ing drajat 34° lintang kidul
Rasi lintang Auriga gadhah laladan ingkang ambanipun kirang langkung 657 drajat persegi, ingkang punika sepalihipun laladanipun rasi lintang ingkang paling amba inggih punika rasi lintang Hydra
Rasi lintang Auriga ngewrat enem lintang ingkang dipunmangertosi minangka planit - planit
Rasi lintang punika saged dipuntingali ing garis lintang antawisipun +90° lan -40° lan badhé katingal ingkang saé piyambak manawi dipuntingali ing jam 9 dalu ing pungkasaning sasi Pebruari lan ing purwakaning sasi Maret
Déné lintang - lintang ingkang wonten ing rasi lintang Auriga ing antawisipun inggih punika kados makaten: Auriga taksih kalebet kulawarga rasi lintang Perseus sesarengan kaliyan rasi lintang Cassiopeia, Cepheus, Andromeda, Perseus, Pegasus, Cetus, Lacerta lan Triangulum
Déné rasi lintang sanèsipun ingkang mapan wonten ing sak kiteripun Auriga inggih punika rasi lintang Camelopardalis, Perseus, Taurus, Gemini lan Lynx
Ara Ara inggih punika salah satunggaling rasi lintang saking 48 rasi lintang Yunani ingkang dipundhaptar wonten ing abad kaping kalih déning asronom Walandi, Ptolemy lan sampun mlebet 88 rasi lintang modhèren ingkang sampun dipundhaptar déning "International Astronomical Union"
Rasi lintang Ara mapan wonten ing wilahan langit sisih kidul, ing sak kidulipun garis khatulistiwa
Rasi lintang Ara mapan wonten ing antawisipun rasi lintang Scorpius lan Triangulum Australe
Ara inggih maujud saking tembung "altar" ing basa Latin
Wonten ing mitos Yunani, Ara inggih padatanipun dipun-ginakaken kanggé mratandhani altar wonten ing sak nginggiling pedhang déwa Zeus sadèrèngipun perang kaliyan "Titans"
Wonten ing cariyos sanèsipun, Ara nggambaraken altar minangka papan panggènanipun raja "Arcadian" saking karajan Lycaon ngorbanaken putranipun ingkang jaler lan ngintun putranipun minangka lawuhipun déwa Zeus
Rasi lintang Ara gadhah laladan ingkang ambanipun kirang langkung 237 drajat pesagi, lan ngewrat sekawan lintang ingkang dipunmangertosi minangka planit-planit
Rasi lintang punika saged dipuntingali ing garis lintang antawisipun +25° lan-90° lan badhé ingkang saé piyambak dipuntingali ing jam 9 ndalu ing salebetipun wulan Juli
Déné lintang-lintang ingkang wonten ing rasi lintang Ara ing antawisipun inggih punika: Ara taksih kalebet kulawarga rasi lintang Hercules sesarengan kaliyan rasi lintang Hercules, Sagitta, Aquila, Lyra, Cygnus, Vulpecula, Hydra, Sextans, Crater, Corvus, Ophiuchus, Serpens, Scutum, Centaurus, Lupus, Corona Australis, Triangulum Australe lan Crux
Déné rasi lintang sanèsipun ingkang mapan wonten ing sak kiteripun Ara inggih punika rasi lintang Corona Australis, Scorpius, Norma, Triangulum Australe, Apus, Pavo lan Telescopium.
Hyakunin Isshu Hyakunin Isshu (百人一首, Hyakunin Isshu) inggih punika antologi puisi klasik kanthi isi 100 syair saking 100 penyair Jepang
Sanajan rumiyinipun punika wonten sapérangan "Hyakunin Isshu" ingkang sanès, "Hyakunin Isshu" padatanipun sapunika tumuju dhateng Ogura Hyakunin Isshu ingkang dipunsusun déning Fujiwara Teika
"Ogura Hyakunin Isshu" punika dipunsusun déning penyair Fujiwara Teika nalika ing jaman Kamakura
Puisi ingkang dipunkempalaken punika asalipun saking 100 tiyang penyair "waka" kondhang ingkang sampun kawiwitan damel karya punika saking jaman Kaisar Tenchi dumugi ing jaman Kaisar Juntoku
Wonten ing antologi puisi punika, puisi mau dipunsusun kanthi kronologis saking puisi ingkang paling sepuh dumugi ing puisi ingkang paling énggal
Murid Fujiwara Teika ingkang gadhah nama Utsunomiya Renshō (Utsunomiya Yoritsuna) damel aliran seni waka ingkang dipunwastani Utsunomiya Kadan (宇都宮歌壇, Utsunomiya Kadan)
Nalika madegaken griya kanggé ngaso "(rumah peristirahatan)" Ogura wonten ing Sagano, Kyoto, piyambakipun nyuwun dhateng Fujiwara Teika supados milih pundi waka ingkang saé piyambak saking penyair ingkang kondhang mau lajeng dipunserat wonten ing sanginggilipun kertas "shikishi"
Utsunomiya Renshō gadhah kekajengan kanggé nèmpèlaken kertas-kertas ingkang mawi isi waka ingkang dados pilihanipun Fujiwara Teika wonten ing fusuma ing vila ingkang kala punika nembé dipunyasa
Kertas-kertas mawi isi waka ingkang dipunserat déning Fujiwara Teika mau kalebet wujud wiwitan saking "Ogura Hyakunin Isshu"
Saking 100 penyair ingkang piyambakipun pilih wonten 79 penyair kakung (15 ing antawisipun biksu) lan ugi 21 penyair èstri
Nalika bibar kapungkasan anggènipun dipunsusun, antologi puisi punika boten gadhah irah-irahan kanthi resmi
Awit saking punika asring dipuntepangi mawi irah-irahan ingkang bènten-bènten kados ta "Ogura Sansō Shikishi Waka" ("Waka saking Shikishi wonten ing Vila Ogura") utawi dipunsebat "Saga Sansō Shikishi Waka" ("Waka saking Shikishi wonten ing Vila Saga")
Sumber kanggé "Hyakunin Isshu" inggih punika "Kokin Wakashū" lan "Shin Kokin Wakashū"
Kajawi minangka antologi puisi, "Hyakunin Isshu" dipun-ginakaken minangka "buku pengantar" déning tiyang ingkang gadhah kekajengan kanggé sinau nyerat utawi nyinaoni waka
Bibar majuning teknik panyithakan mawi tèknik cukil kayu ing masa jaman Edo, "Hyakunin Isshu" terbit minangka karuta lajeng kondhang wonten ing kalangan rakyat Jepang minangka dolanan "uta garuta".
Aquila Aquila inggih punika salah satunggaling rasi lintang ingkang mapan wonten ing belahan langit sisih lor
Aquila inggih saking basa Latin kanggé manuk garudha lan punika nggambaraken satunggaling manuk ingkang mbeto Zeus ing mitos Roma
Aquila mapan namung sakedhik drajat wonten ing sak loripun garis lintang khatulistiwa
Lintang "alpha", altair inggih punika minangka satunggaling lintang ing segitiga mangsa panas
Rasi lintang aquila badhé katingal saé ing mangsa panas lan rasi lintang punika mapan ing papan ingkang sejajar, sesarengan kaliyan galaksi Bimasekti
Amargi papanipun punika ingkang segaris kaliyan galaksi bima sakti mila wonten ing rasi lintang punika kathah kapanggih kluster lan planit nebula, lan sapérangan galaksi ing sak kiteripun
Aquila inggih punika salah satunggal saking 48 rasi lintang ingkang dipunandharaken wonten ing abad kaping kalih déning astronom saking Walanda inggih punika Ptolemy
Lan rasi lintang punika sajatosipun sampun dipunkenal déning Eudoxus ing abad kaping sekawan sadèrèngipun Masehi lan Aratus ing abad kapiing tiga sadèrèngipun Masehi
Rasi lintang Aquila sapunika sampun kalebet salah satunggal saking 88 rasi lintang modhern ingkang sampun dipuntetepaken déning "International Astronomical Union"
Rasi lintang Aquila ugi dipunsebat minangka "Vultur Volans" déning bangsa Roma Kuno, lan boten usah bingung bedakaken kaliyan "Vultur cadens" ingkang minangka sebatan sanèsipun kanggé rasi lintang Lyra
Aquila inggih ugi dipungambaraken minangka garudha ingkang nyulik "Ganymede" (ingkang dipungambaraken déning rasi lintang Aquarius) kanggé persembahan dhateng déwa
Wonten ing katalogipun Ptolemy dipungambaraken sangalas lintang ingkang kalebet wonten ing rasi lintang Aquila lan sapunika mlebet wonten kempalan rasi lintang Antinous, ingkang dipunparingi nama déning bala Hadrian (AD 117-138), nanging ing sanès wekdal inggih dipunjangkepi déning Tycho Brahe, ingkang damel katalog kalih welas lintang ing Aquila lan pitu ing Antinous
Déné Hevelius njabaraken wonten tigang likur lintang ing wekdal sepisanan lan dados sangalas lintang ing panaliten kaping kalihipun
Rasi lintang Aquila gadhah dhérah ingkang ambanipun kirang langkung 652 drajat persegi lan ngewrat enem lintang ingkang dipunmangertosi minangka planit-planit
Déné rasi lintang sanèsipun ingkang mapan wonten ing sak kiteripun rasi lintang Aquila inggih punika rasi lintang Sagitta, Hercules, Ophiuchus, Sagittarius, Serpens Cauda, Scutum, Capricornus, Aquarius lan Delphinus
Karl Renner Karl Renner (#ALIH) inggih punika pulitikus Ostenrik
Renner miyos minangka putra ingkang kaping 18 saking kulawarga wong tani miskin nanging amargi bakatipun piyambakipun dipunidinaken saperlu nglajengaken dhateng sekolah tingga, lajeng sinau babagan hukum wonten ing Universitas Wina wiwit taun 1890 dumugi ing taun 1896
Wonten ing taun 1895 piyambakipun minangka salah satunggaling anggota ingkang ndhirikaken Naturfreunde (Sahabat Alam) lan ingkang ndamel logonipun
Renner pesthi katarik wonten ing babagan pulitik lan dados pustakawan wonten ing parlemen lajeng dados anggota Sozialdhémokratische Partei Österreichs (SPÖ) rikala angka taun 1896
Piyambakipun miwiti dados wakiling parté punika wonten ing Reichsrat rikala angka taun 1907
Sasampunipun punika, Renner dados Kanselir Ostenrik lan ugi Mantri Luar Negeri wiwit taun 1918 dumugi ing taun 1920
Perjanjian perdamaian wonten ing St
Germain dipuntapakasmani wonten ing taun 1919 antawising Ostenrik, dipunpimpin déning Karl Renner, lan saking Sakuthu Perang Dunia I ingkang digdaya, lan nyatakaken Ostenrik sawijining nagara républik
Wiwit saking taun 1931 dumugi taun 1933 Renner minangka Présidhèn MPR
Piyambakipun mesthi mbela aneksasi Ostenrik déning Jerman nanging nebihaken dhiri saking pulitik sadanguning perang
Sasampun dhawahipun Reich Ketiga, Renner nyobi mbentuk Pamarèntahan Provisi lan nindakaken kampanye kanggé Ostenrik saperlu dipunkasunyatakaken minangka sawijining nagara républik
Piyambakipun minangka kanselir ingkang angka pisan sasampuning Perang Dunia II
Wonten ing taun 1945 piyambakipun dados Présidhèn Républik ingkang angka 2
Sadanguning gesang, Renner ijol-ijolan antawising komitmen pulitik sosial-dhémokrat lan jarak analisis sarjana akademik
Pusat karya Renner inggih punika babagan gayutan antawisinng hukum lan transformasi sosial
Kanthi karyanipun "Rechtsinstitute des Privatrechts und ihre soziale Funktion
Ein Beitrag zur Kritik des bürgerlichen Rechts" (1904), piyambakipun dados salah satunggaling pendiri babagan ngèlmu sosiologi hukum
Gagasanipun kaliyan Otto Bauer ngéngini perlindungan resmi minoritas budaya sapunika dipunsarujuki lan dipuntrapaken kanthi praktis
Karl Renner tilar donya wonten ing taun 1950 lan dipunsarèkaken wonten ing Zentralfriedhof, Wina, Ostenrik.
Apus Apus inggih punika salah satunggaling rasi lintang ingkang lemah lan mapan wonten ing belahan langit sisih kidul
Rasi lintang Apus kaping sepisanan dipunbiwarakaken kawontenanipun inggih ing pungkasaning abad kaping enem welas
Apus wonten ing basa Yunani gadhah teges "tanpa sikil" lan punika nggambaraken satunggaling manuk ingkang salah satunggalipun dipunpitados boten gadhah sikil
Rasi lintang Apus inggih dipunkiteri déning rasi lintang sanèsipun inggih punika rasi lintant Trangulum Australe, Circinus, Musca, Chamaeleon, Octans, Pavo, lan Ara
Apus inggih punika salah satunggal saking kalih welas rasi lintang ingkang dipunandharaken wonten ing abad kaping kalih déning astronom saking Prancis inggih punika Petrus Plancius saking asiling observasi déning astronom Pieter Dirkszoon Keyser lan Frederick de Houtman lan rasi lintang punika kaping sepisanan dipungambar wonten ing globe peta langit]] kanthi diameter 35 cm lan dipunwedalaken ing taun 1597 utawi 1598 ing Amsterdam déning Plancius
utawi 1598 ing Amsterdam déning Plancius kaliyan Jodacus Hondius
Rasi lintang Apus gadhah dhérah ingkang ambanipun kirang langkung 206 drajat persegi lan boten ngewrat lintang ingkang dipunmangertosi minangka planit-planit
Rasi lintang punika saged dipuntingali ing garis lintang antawisipun +5° lan-90° lan badhé katingal ingkang saé piyambak manawi dipuntingali ing jam 9 dalu ing salebeting sasi Juli
Apus ingkang papanipun caket kaliyan kutub kidul ndadodasken wonten ing rasi lintang punika kapanggih sapérangan objek ingkang narik kawigatosan para panaliti kanggé dipuntliti
"Globular cluster NGC 6101" mapan namung wonten ing sak loripun "gamma Apodis", lan saged dipuntingali minangka satunggaling titik kanthi ukuran 4,5 inchi mawi teleskop
Galaksi spiral IC 4633 inggih punika satunggaling nebula ingkang strukturipun boten limrah ingkang wonten ing sak kiteripun rasi lintang Apus ugi
Déné lintang-lintang ingkang wonten ing rasi lintang punika ing antawisipun inggih kados makaten: Rasi lintang Apus inggih taksih kalebet wonten ing kulawarga rasi lintang Johann Bayer sesarengan kaliyan rasi lintang Hydrus, Dorado, Volans, Pavo, Grus, Phoenix, Tucana, Indus, Chamaeleon lan Musca
Déné rasi lintang sanèsipun ingkang mapan wonten ing sak kiteripun rasi lintang Apus inggih punika rasi lintang Triangulum Australe, Circinus, Musca, Chamaeleon, Octans, Pavo lan Ara.
Ludwig Wittgenstein Ludwig Josef Johann Wittgenstein (dipunlafalaken [luːtvɪç ˈjoːzɛf ˈjoːhan ˈvɪtgənʃtaɪn], #ALIH) inggih punika salah satunggaling filsuf paling gadhah prabawa wonten ing abad 20 lan gadhah kontribusi ingkang ageng wonten ing filsafat basa, filsafat matematika, lan logika
Piyambakipun gadhah pamanggih bilih prakawis filsafat sajatosipun minangka prakawis basa
Ludwig Wittgenstein minangka filsuf ingkang miyos wonten ing Ostenrik ingkang lajeng nglajengaken studinipun wonten ing Inggris
Karya wiwitanipun, Tractatus-Logico-Philosophicus gadhah prabawa ingkang ageng sanget wonten ing obahan Lingkaran Wina, mliginipun Ruldof Carnap lan Moritz Schick
Piyambakipun minangka satunggaling murid Bertrand Russell, salah satunggaling filsuf Inggris ingkang kawéntar ing Universitas Cambridge, ingkang gadhah prabawa ageng sanget wonten ing pandangan ing ngajeng
Wittgenstein mulang wonten ing Trinity College, Cambridge lan dumugi pungkasaning gesang dumunung wonten ing kutha punika
Wittgenstein inggih punika putra satunggaling industriawan ingkang sugih sanget
Nanging Ludwig Wittgenstein boten remen kaliyan bab-bab kadonyan lan piyambakipun boten nuntut warisaning bapakipun
Éwadéné bapakipun nganut agama Protèstan lan ibunipun nganut agama Katolik, ingkang lajeng ndhèrèk agama ibunipun, sajatosipun kekalih tiyang sepuhipun taksih minangka keturunan Yahudi
Wittgenstein ingkang utama dipunkenal amargi paham filsafatipun nalika gesangipun éwah lan dados bènten kanthi total saèngga kadang kala tiyang nyebutipun minangka Wittgenstein I lan Wittgenstein II
Wittgenstein inggih punika panulis "Tractatus Logico-Philosophicus" ingkang minangka sumber inspirasi kaum logis-positivis wonten ing bab analisis antawising pernyataan ingkang gadhah makna kaliyan pernyataan ingkang boten gadhah makna
Piyambakipun ngandharaken punika lumantar téyori pemaknaan ingkang dipunkenal minangka "téyori gambar"
Wonten ing karya salajengipun, "Philosphical Investigations", piyambakipun ngoreksi pamanggih wiwitanipun wonten ing bab "Tractatus" lan langkung nengenaken pendekatan holistik-praktis wonten ing pendekatan tumrap prakawis basa
Pamanggih punika mangaruhi para filsuf ingkang nganut paham "ordinary language philosophy", kados déné Gilbert Ryle.
Antlia Antlia (; saking basa Yunani Kuno "ἀντλία") inggih punika salah satunggaling rasi lintang ingkang lemah lan mapan wonten ing belahan langit sisih kidul
Antlia gadhah teges "pompa" lan kanthi spesifik nggambaraken satunggaling pomba banyu
Rasi lintang Antlia inggih dipundamel ing abad kaping wolulas lan Antlia inggih kalebet rasi lintang ingkang lemah
Antlia dipunkiteri déning rasi lintang Hydra (ula laut), Pyxis (kompas), vela (jala) lan Centaurus (pemburu)
Grup rasi lintang punika inggih mapan wonten ing langit kidul lan badhé katingal ing pungkasaning musin adhem lan ing salebeting mangsa semi
NGC 2997, inggih punika salah satunggaling galaksi spiral lan galaksi "Antlia Dwarf" mapan wonten ing sakiteripun rasi lintang Antlia
Antlia inggih dipundamel sepisanan ing taun 1756 déning astronom Prancis, inggih punika Abbé Nicolas Louis de Lacaille, tiyang ingkang damel sekawan welas rasi lintang ingkang wonten ing langit kidul kanggé ngisi sapérangan laladan ingkang lemah
Rasi lintang Antlia gadhah nama asli "Antlia pneumatica" lan dipunsebat "Machine Pneumatique" ing basa Prancis
Rasi lintang Antlia inggih sampun kalebet wonten ing 88 rasi lintang modhern ingkang dipuntemtokaken deining "International Astronomical Union"
Rasi lintang Antlia gadhah dhérah ingkang ambanipun kirang langkung 239 drajat persegi lan ngewrat satunggal lintang ingkang dipunmangertosi minangka planit-planit
Rasi lintang punika saged dipuntingali ing garis lintang antawisipun +45° lan-90° lan badhé katingal ingkang saé piyambak manawi dipuntingali ing jam 9 dalu ing salebeting sasi April
Antlia gadhah sekawan lintang ingkang paling wigati, lan boten wonten saking sekawan lintang kasebat ingkang gadhah magnitudo langkung ageng saking 3,5
Déné lintang-lintang ingkang wonten ing rasi lintang punika ing antawisipun inggih kados makaten: Rasi lintang Antlia inggih taksih kalebet wonten ing kulawarga rasi lintang Lacaille sesarengan kaliyan rasi lintang Norma, Circinus, Telescopium, Microscopium, Sculptor, Fornax, Caelum, Horologium, Octans, Mensa, Reticulum lan Pictor
Déné rasi lintang sanèsipun ingkang mapan wonten ing sak kiteripun rasi lintang Antlia inggih punika rasi lintang Hydra, Pyxis, Vela lan Centaurus
Gustav Mahler Gustav Mahler (7 Juli 1860-18 Mèi 1911) inggih punika minangka salah satunggaling komposer saking nagara Ostenrik
Piyambakipun dados misuwur nalika mimpin minangka satunggaling konduktor wonten ing gedung opera
Piyambakipun makarya minangka konduktor wiwit taun 1881
Wonten ing taun 1901 piyambakipun pindhah dhateng villa énggal wonten ing Danau Majernigg, Carinthia
Piyambakipun séda nalika taun 1911
Kategori:Lair 1860 Kategori:Pati 1911 Mahler Mahler
Dominikus Santo Domipunikas (1170-1221) punika pangadeg Ordo Pengkotbah ("Order of Preachers") dipunsingkat OP ingkang dipunsebat ugi minangka Ordo Dominikan
Santo Domipunikas punika Santo Pangreksa para ibu ingkang gadhah pangajeng-ngajeng lan astronom
Santo Domipunikas dipunwiyosaken ing Calaruega, Spanyol nalika taun 1171 saking kulawarga Felix de Guzman lan Bl
Panjenenganipun nglampahi mangsa alitipun tanpa prastawa ageng ingkang nyolok
Panjenenganipun dipuntahbisaken dados imam nalika taksih sinau ing Univèrsitas ing Palencia nalika taun 1198/1199
Panjenenganipun dados "canon regular" ing Osma, Spanyol ingkang tumut kanthi ketat aturan ingkang dipunkembangaken déning St
Agustinus ing saandhapipun pimpinan Biskop Diego de Acebo
Mèi 1203, "King Alfonzo VII" ngutus biskop Diego kanggé ngatur palakrama putranipun, "Infante don Fernando", kaliyan putri saking kulawarga karajan Dhènemarken
Palakrama kasebat dipunajengaken saged ngraketaken rélasi pulitik antawisipun "Castile" (Spanyol), Dhènemarken lan Prancis
Salebetipun lelampahan, tepatipun ing Toulouse, Prancis Kidul, Domipunikas ingkang ngrécangi uskupipun kanggé sepindahipun adhep-adhepan kaliyan bidaah Albigensian ing satunggiling panginepan
Domipunikas dhebat sedalu natas kaliyan ingkang gadhah panginepan kasebat lan nalika srengéngé mlethèk, ingkang gadhah panginepan kasebat wangsul dhumateng iman katulik
Ing Dhènemarken, Biskop Diego pepanggihan kaliyan Biskop Agung "Andrew Sunesen" lan rencana palakrami dipunsarujuki
Nalika taun 1205, Biskop Diego ngawontenaken lelampahan kaping kalih dhumateng Dhènemarken kanggé methuk sang putri, nanging rencana palakrami dipunbatalaken satunggal pihak déning sang putri
Sasampunipun misi ing Dhènemarken, Biskop Diego tindak dhumateng Roma lan nglajengaken lelampahanipun dhumateng Montpellier, Prancis Kidul ing pundi bidaah Albigensian lan Catharist ngancam Gréja Katulik
Ing mrika, panjenenganipun pepanggihan kaliyan tiga 'pontiff legates' "Arnoud Amaury", "Peter of Castelnau", lan "Maitre Raoul" ingkang ngalami frustasi salebetipun misinipun merangi bidaah
Biskop Diego salajengipun gadhah inisiatif kanggé mbiyantu katiga utusan paus kasebat kanthi "preaching mendicancy"
Nalika taun 1207 sasampunipun satunggal taun merangi bidaah ing Prancis Kidul, biskop Diego mutusaken kundur dhumateng Osma, sauntawis Domipunikas nglajengaken misinipun ing Montpellier